הופלופונאוס

הופלופונאוס (שם מדעי: Hoplophoneus; מילולית: "רוצח חמוש") הוא סוג של טורף ממשפחת הנימרווידיים, שחי מסוף האאוקן עד תחילת האוליגוקן לפני 35 עד 29 מיליון שנה מזמננו. הוא היה אנדמי לאמריקה הצפונית ומאובניו תוארו לראשונה בידי החוקר אדוארד דרינקר קופ ב-1874.

ההופלופונאוס היה טורף דמוי חתול בעל שיני חרב בלסתותיו שהיה גדול מאוד ביחס למשפחתו. הוא היה דומה במראהו לנמר, אף שלא היה חתול אמיתי והיה בעל גפיים קצרות יותר, לסת ארוכה יותר וניבים בולטים ומעוקלים כלפי מטה שצמחו מהלסת העליונה. הניבים היו מעוצבים לדקירת טרף עם מערכת שיניים חותכות לאורך הלסת שעוצבו לחיתוך ושיסוע. הוא הגיע עד אורך 1.3 מטרים ומשקל של 160 קילוגרם. המאובנים שלו מזכירים את אלה של האאוסמילוס ויש שמעריכים שהם שייכים לאותו הסוג.

בדיקה שנערכה על מאובנים של הופלופונאוס מדקוטה הדרומית מראים סימני דקירה חדים בגולגולת, אשר נגרמו ממאבק עם הופלופונאוס אחר. עם זאת הפציעה החלימה, כך שייתכן שאולי קרבות ההופלופונאוסים היו שכיחים והתבצעו בעזרת הניבים האימתניים ויעד ההתקפה היה אחורי הגולגולת ופתחי העיניים.

קישורים חיצוניים

ערכים שבהם תבנית בריטניקה אינה מתאימה
בעלי חיים שתוארו ב-1874
טקסונים שתוארו בידי אדוארד דרינקר קופ
טורפים שחיו בפלאוגן
יונקים שחיו בפלאוגן באמריקה הצפונית
מגה-פאונה של הפלאוגן באמריקה הצפונית
נימרווידיים
מאובני טקסונים שתוארו ב-1874